                          ROMÂNIA                                                                                          

        JUDEȚUL BISTRIȚA – NĂSĂUD                                                            CONSILIUL LOCAL AL COMUNEI FELDRU

HOTĂRÂRE

Privind aprobarea Actului adițional nr. 10 la Contractul de concesiune nr. 1277 din 06.12.2018 privind Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud 
Consiliul Local al comunei Feldru întrunit în ședința ordinară/extraordinară în prezența a 15 consilieri


Având în vedere :

         - Referatul de aprobare al Primarului nr. 5838 din 22.06.2026;

         - Raportul nr. 5839 din 22.06.2026 întocmit de viceprimar Sălvan Ioan-Gabriel;

         - Hotărârea nr 16 din 28.02.2008 a Consiliului local Feldru privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud;

         - Hotărârea A.G.A. A.D.I. Deșeuri Bistrița-Năsăud nr. 159 din 03.12.2018 privind atribuirea și încheierea Contractului ”Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud” către operatorul declarat câștigător al licitației publice, conform Raportului procedurii nr. 1006 din 18.10.2018;

         - Adresa nr. 1137 din data de 04.05.2026 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud.
         - Nota de fundamentare nr. 11 din 04.05.2026 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud.

         - Avizul de specialitate nr. 5987 din 26.06.2026 al Comisiei de specialitate.


În baza prevederilor:

         - Deciziei de punere în aplicare (UE) 2019/1004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE;

         - Ghidului privind compostarea individuală în gospodăriile din zonele urbane și rurale, elaborat ca parte a Contractului-cadru de sprijinire a Echipei Băncii Europene de Investiții (BEI) de suport consultativ privind proiectele din sectoarele Mediu și Energie, respectiv Contractul de asistență tehnică AA-010820-001 „Suport pentru consolidarea capacității instituționale a Asociațiilor de Dezvoltare Intercomunitară din domeniul deșeurilor” semnat cu Mott MacDonald în calitate de Consultant;

         - Planului Național de Gestionare a Deșeurilor, revizuit - 2026.

         - Art. 17, alin. (5), lit. a) și art. 33, alin. (1), (3) și (4) din OUG nr. 92/2021 privind regimul deşeurilor, cu modificările și completările ulterioare.

         - Art. 106 din Legea nr. 100/2016 privind concesiunile de lucrări şi concesiunile de servicii.

         - Art. 8, alin. (3), lit. d^2) și art. 10 alin. (5), din Legea nr. 51/2006, Legea serviciilor comunitare de utilități publice, republicată, cu modificările și completările ulterioare.

         - Art. 2, alin. (5), lit. c) și d) și alin. (10), art. 6, alin. (1), lit. j) din Legea nr. 101/2006, republicată;

         - Art. 5, alin. (2), lit. l), art. 16, alin. (3) lit. c), lit. e) și art. 17, alin. (1), lit. d) și alin. (2), lit. d) din Statutul actualizat al A.D.I Deșeuri Bistrița Năsăud;

         - Contractului de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008, cu modificările și completările ulterioare;

         - Art. 7 din Legea nr. 52/2003 privind transparenţa decizională în administraţia publică.


În temeiul prevederilor: 

         - art. 129, alin. (1), alin. (2), lit. b) - d), alin. (4), lit. e), alin. (7), lit. n);

         - art. 139, alin. (1);

         - art. 196, alin. (1), lit. a) din Ordonanţă de Urgenţă  nr. 57/2019 privind Codul administrativ.

H O T Ă R Ă Ş T E :

         Art. 1. Se aprobă Actului adițional nr. 10 la Contractul de concesiune nr. 1277 din 06.12.2018 privind Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud, în forma prevăzută în Anexă, parte integrantă din prezenta Hotărâre.

         Art. 2. Se aprobă încredințarea mandatului special domnului Cârlig Cristian- Costel în calitate de președinte al A.D.I. Deșeuri Bistrița-Năsăud, în vederea semnării, în numele și pe seama Asociației, a Actului adițional nr. 10 la Contractul de concesiune nr. 1277 din 06.12.2018.
         Art. 3. Se aprobă încredinţarea mandatului special domnului Opriș Ioan-Dan în calitate de primar să voteze, în cadrul Adunării Generale a Asociației, pe seama şi în numele comunei Feldru, în conformitate cu cele prevăzute la Art. 1 și Art. 2 din prezenta Hotărâre.
         Art. 4. Cu ducerea la îndeplinire a prezentei hotărâri se încredinţează:

· primarul comunei Feldru,

· persoana nominalizată la art. 3 din prezenta Hotărâre

         Art. 5. Prezenta hotărâre se comunică:

              - Instituţiei Prefectului – Judeţul Bistriţa-Năsăud 
              - Asociaţiei de dezvoltare intercomunitară pentru gestionarea integrată a deșeurilor municipale în județul Bistrița –Năsăud.
              - Primarului comunei Feldru.
         Art. 6. Prezenta hotărâre a fost adoptată cu 15 voturi „pentru”, 0 voturi „împotrivă”, 0 „abțineri” din 15 consilieri prezenţi.

    PREŞEDINTE DE ŞEDINŢĂ                  Contrasemnat pentru legalitate 
     SĂLVAN IOAN-GABRIEL            SECRETAR GENERAL AL COMUNEI

                                                                                  BEȘUȚIU GAVRILĂ
Nr. 32 din 29.06.2026.
                ROMÂNIA

JUDEŢUL BISTRIŢA-NĂSĂUD

 CONSILIUL LOCAL FELDRU                                                           

       Nr. 11 din 04.05.2026

Notă de fundamentare

privind aprobarea Actului adițional nr. 10 la la Contractul de concesiune nr. 1277 din data de 06.12.2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud

         Ținând cont de:

         - Modificările introduse în viitorul Plan Național de Gestionare a Deșeurilor (reviziile 28.01.2026 și 08.04.2026)

         - Decizia etapei de încadrare privind PNGD și Raportul de mediu asupra acestuia;  

         - Planul de măsuri discutat în cadrul ședinței AGA ADI Deșeuri Bn din data de 20.01.2026;

         - Hotărârea AGA ADI Deșeuri Bistrița-Năsăud nr. 6 din 28.04.2026;

         - Măsurile trasate de către Comisariatul Județean al Gărzii Naționale de Mediu în cadrul controalelor tematice din anul 2025

         Așa cum am menționat și în cadrul Notei de fundamentare nr. 12 din 04.05.2026 în Regulamentul de organizare și funcționare au fost operate modificări în vederea introducerii colectării separate a deșeurilor biodegradabile, predominant vegetale, din zonele de blocuri din mediul urban, introducerea prevederilor referitoare la gestionarea acestui flux în zonele de case din urban și rural, dar și modificările aduse sistemelor de gestionare a deșeurilor reciclabile din sticlă și a deșeurilor textile, atât pentru mediul urban, cât și pentru mediul rural. 

         În cadrul Actului adițional nr. 10 la Contractul de concesiune, toate aceste modificări sunt evidențiate separat, pentru a putea fi urmărite în procedura de modificare, ținând cont de faptul că Regulamentul de organizare și funcționare a serviciului public de salubrizare se aprobă ca formă consolidată și este aplicabil atât celor doi operatori de salubrizare, cât și Delegatarilor, autorităților publice locale și utilizatorilor serviciului de salubrizare.

         Toate modificările operate au vizat cele trei aspecte antemenționate care au fost aplicate în regulament și în anexele nr. 6 și nr. 9 ale acestuia. 

         Mai mult, în cazul Regulamentului de salubrizare de la nivelul județului, urmare a aprobării modificărilor prin Hotărârea de aprobare a Actului Adițional nr. 10, având în vedere caraterul unitar al acestuia, este necesară aprobarea prin Hotărâre independentă, ca formă consolidată, deoarece devine anexă în cadrul ambelor contracte de concesiune de la nivelul SMID Bistrița-Năsăud, atât în cazul Contractului de concesiune nr. 1277/2018 încheiat între ADI Deșeuri Bistrița-Năsăud și operatorul SC Supercom SA, cât și în cazul Contractului de concesiune nr. 34/2013, încheiat între Consiliul Județean Bistrița-Năsăud și operatorul SC Vitalia Servicii pentru Mediu Tratarea Deșeurilor SRL.

         Având în vedere toate argumentele expuse în prezenta Notă de fundamentare, propunem aprobarea Actului Adițional nr. 10 la Contractul de Concesiune nr. 1277/2018.

Director executiv

Cristian Marius NICULAE

Întocmit: Anastasia Hașca- Inspector

